Ek het ’n ultimatum aan haar gestel en gesê sy sal moet kies, want só kan ek nie altyd wonder of ek die een is en of dit die ander een is nie.
Antie sien, die ander ou het ’n graad in williewerk. Van skooldae af is hy diep lui vir werk en ná matriek het hy maar aangehou om op sy ouers se nerves te werk.
Ek het altyd agtergekom hulle bly nog in kontak en sien mekaar nog. Dis hoekom ek destyds gesê het sy moet haar keuse maak.
Nou, ek is die eerste een wat sal erken dat ek g’n engel is nie. Maar ek cheat nie op my vrou nie. Ek werk hard vir haar en ons pragtige kind en ek slaan en vloek en skel haar nie.
Ons bly in ’n goeie buurt, ons kind is in ’n goeie crèche en ons is geseënd deurdat ons albei ’n goeie werk het en daar is geen aand nie iets te ete nie.
Laas naweek het ek vir die eerste keer in jare ’n dop gedrink, want ek moes net van die stres ontslae raak. Sy het toe vir die hele naweek by haar ma gaan kuier en eers die Maandag huis toe gekom.
Antie wil tog vir jou sê dat die antwoorde op jou probleme nie in die bottel lê nie. Drank het nog niemand se probleme opgelos nie. Dis ’n tydelike escape route wat dinge later net leliker laat uitrafel.
Jy gaan haar onkant vang en daar gaan nie tyd wees om met enige liegstorie vorendag te kom nie. Jy sal onmiddellik weet of sy die waarheid praat.
Vir jou, jul huwelik en jul pragtige kind se onthalwe hoop ek nie dié vrou het iets stupids gaan aanvang wat nie gefix kan word nie.